Document ID: /roh_data/filtered/fineweb-2-filterrobots_roh.jsonl.gz/6787

Bun 1‘500 persunas èn finalmain sa radunadas avant la baselgia San Gian a Schlarigna. Sper la vasta purschida da chaschiel, latg e products da charn setga, han ils visitaders er pudì giudair il purtret idillic da las vatgas sin il pascul. Suenter il cortegi han ils purs puspè deliberà ils animals da lur decoraziuns montadas sin lur testas.
Tradiziun ed emoziuns
Per blers dals preschents è la stgargiada d’alp colliada cun ina pluna regurdanzas e l’eveniment sveglia era bleras emoziuns. Uschia han plirs passentà las stads durant lur uffanza ad alp. Enramà il di da festa han er ils scolars da Schlarigna cun lur chant, ils jodladers, ils stgelladers e la gruppa da saut.